Document ID: 32001R0439

Komission asetus (EY) N:o 439/2001,
annettu 2 päivänä maaliskuuta 2001,
jalostettavaksi tarkoitetun jäädytetyn naudanlihan tuontitariffikiintiön avaamista ja hallinnointia 1 päivän heinäkuuta 2000 ja 30 päivän kesäkuuta 2001 välisenä aikana koskevan asetuksen (EY) N:o 1174/2000 oikaisemisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 32 artiklan 1 kohdan,
ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96(2) ja erityisesti sen 1 artiklan 1 kohdan,
sekä katsoo seuraavaa:
(1) Jalostettavaksi tarkoitetun jäädytetyn naudanlihan tuontitariffikiintiön avaamisesta ja hallinnoinnista 1 päivän heinäkuuta 2000 ja 31 päivän kesäkuuta 2001 välisenä aikana ja tiettyjen muiden naudanliha-alan asetusten muuttamisesta 31 päivänä toukokuuta 2000 annetun komission asetuksen (EY) N:o 1174/2000(3) saksan-, ranskan-, suomen-, ruotsin- ja tanskankielisten toisintojen 4 artiklan 4 kohdan ensimmäisessä alakohdassa on virheitä. Tästä syystä mainitun säännöksen saksan-, ranskan-, suomen-, ruotsin- ja tanskankielisiin toisintoihin on tehtävä tarvittavat oikaisut.
(2) Tässä toimenpiteessä säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1174/2000 4 artiklan 4 kohdan ensimmäinen alakohta seuraavasti:
"4. Toimivaltaiselle viranomaiselle on tuontihetkellä asetettava vakuus sen varmistamiseksi, että jalostaja, jolle tuontioikeudet on myönnetty, jalostaa tuodun lihamäärän kokonaisuudessaan hyväksyttäviksi valmiiksi tuotteiksi tuontitodistushakemuksessa mainitussa laitoksessaan kolmen kuukauden kuluessa tuontipäivästä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä maaliskuuta 2001.

Labels: 3
17
15